**Eesti Linnade ja Valdade Liidu 2024. aasta II lisaeelarve seletuskiri**

Alates 01.01.2024 osutab Eesti Linnade ja Valdade Liidule finantsarvestusega (sh töötasu arvestus) seotud teenust Eesti Finantsteenuste Agentuur OÜ. Kasutusel on raamatupidamisprogramm Merit Aktiva ja Palgaprogramm Merit Palk. Raamatupidamises tehtavad kanded on ranges kooskõlas riigi raamatupidamise kontoplaani juhendiga, mis on osaliselt tinginud kuluridade omavahelist ümbertõstmist.

**Tulud**

Eesti Linnade ja Valdade Liidu eelarve tulude struktuur koosneb liikmemaksust, riigieelarvest saadavast sihtotstarbelisest tegevustoetusest, EL 2021+ struktuurivahendite toetustest erinevatele projektidele, muust tulust ja eelmise perioodi kasutamata (ületuleva kohustuse) sihtfinantseerimise ja eelmise perioodi ületulevast vabast raha jäägist.

Käesoleva lisaeelarvega väheneb rahaliste vahendite maht **586 308** euro ehk 21,0% võrra, moodustades kogumahuks **2 792 204** eurot.

Lisaeelarve mahu vähenemine on tingitud EL 2021+ struktuurivahenditest rahastatavate projektide hanke- ja tegevuskavade muutmise tõttu.

|  |  |  |  |  |
| --- | --- | --- | --- | --- |
| **Art nimetus** | **Kinnitatud 2024 I lisaeelarve** | **2024 II lisaeelarve** | **Muutus** | **%** |
| EL 2021+ struktuurivahenditest „Lõimumine ja kohanemine KOV tasandil | 997 002 | 767 585 | -229 417 | -29,89% |

Artikli vähendamine on tingitud eelkõige kulukirjete „Lõimumisteekonna väljatöötamine“, „Tõhus valdkondlik kommunikatsioon“ ja Ametnike võimekuse tõstmine“ tegevuskavade korrigeerimisest ja säästlikust rahade kasutamisest. Samuti on mõju avaldanud uute projekti partnerite leidmine (kavandatud oli kaasata Narva linn, Jõhvi vald ja Valga vald), loodetavasti IV kvartalis sõlmitakse partnerlepingud Jõhvi vallaga ja Haapsalu linnaga.

|  |  |  |  |  |
| --- | --- | --- | --- | --- |
| **Art nimetus** | **Kinnitatud 2024 I lisaeelarve** | **2024 II lisaeelarve** | **Muutus** | **%** |
| Tegevustoetus riigieelarvest  „Välissuhted“ | 60 000 | 90 000 | + 30 000 | +33,3% |

Eelarve koostamisel oli teadmine, et sarnaselt varasemate aastatega eraldatakse automaatselt välissuhete arendamiseks tegevustoetust 60,0 tuh eurot. Paraku alates sellest aastast tuli esitada taotlus koos vastava põhjendusega. Kuna välissuhete kulude katteallikaks on valdavalt liidu varasemate aastate reserv, siis küsiti varasema 60,0 tuh euro asemel 90,0 tuh eurot, et saaks katta CPMR-i liikmemaksu.

|  |  |  |  |  |
| --- | --- | --- | --- | --- |
| **Art nimetus** | **Kinnitatud 2024 I lisaeelarve** | **2024 II lisaeelarve** | **Muutus** | **%** |
| EL 2021+ Majandus- ja Kommunikatsiooniministeerium "Digipööre" | 689 400 | 180 000 | -509 400 | -283,0% |

Vähenemine on seotud eelkõige hangete ettevalmistamiseks kavandatud ajagraafiku pikenemisega ja kavandatud tegevuste edasilükkumisega. Selleks aastaks kavandatud hangete kogumahuks koos käibemaksuga 549 000 eurot.

|  |  |  |  |  |
| --- | --- | --- | --- | --- |
| **Art nimetus** | **Kinnitatud 2024 I lisaeelarve** | **2024 II lisaeelarve** | **Muutus** | **%** |
| Muu tulu | 0 | 122 509 | +122 509 |  |

Tegemist on projekti „KOV veebilehtede uus platvorm“ EL 2021+ osa 121 569 eurot tasumine, mille laekumine oli algselt kavandatud 2023. a eelarves. Tegemist on liidu vahenditega. Lisaks veel laekunud täiendavat tulu 940 eurot ulatuses.

**Kulud**

Kulude mahuks oli I lisaeelarvega planeeritud kokku **3 225 920** eurot. II lisaeelarve vähenevad kulud kokku 836 826 euro võrra, mis teeb kulude mahuks kokku **2 389 093** eurot

**ELVL büroo eelarve kulud jaotuvad kolme peatükki** – (I) tööjõukulu, (II) majandamiskulu ja (III) maksukulu.

IV peatükis on kajastatud ühekordsed ja riigieelarvest sihtfinantseeritud kulud ja eelmisest eelarveaastast sihtfinantseerimisega seotud kohustuste ületuleva raha jääk.

V peatükis on kajastatud välissuhete ja ELVL Brüsseli esinduse kulud.

VI peatükis omavalitsuste IKT valdkonnaga seonduvad kulud.

VII peatükis EL 2021+ eelarvest finantseeritava projekti „Lõimumine ja kohanemine KOV tasandil“ seotud kulud.

VIII peatükis EL 2021+ tehnilisest abist finantseeritava projekti (KOV personaliarenduse keskne koordineerimine“ seotud kulud.

**II Ptk Majandamiskulu**

|  |  |  |  |  |
| --- | --- | --- | --- | --- |
| **Art nimetus** | **Kinnitatud 2024 I lisaeelarve** | **2024 II lisaeelarve** | **Muutus** | **%** |
| Majandamiskulu kokku | 191 741 | 209 700 | +17 959 | +8,56 |

Majanduskuludes kavandatavad muudatused kulude *(v.a Linnade ja Valdade Päevade korraldamine)* suurenemine 13 875 euro ulatuses kaetakse IV ptk muude kulude vähendamisest 14 000 euro ulatuses.

|  |  |  |  |  |
| --- | --- | --- | --- | --- |
| **Art nimetus** | **Kinnitatud 2024 I lisaeelarve** | **2024 II lisaeelarve** | **Muutus** | **%** |
| Administreerimiskulu kokku | 48 600 | 47 400 | -1 200 | -2,53% |

|  |  |  |  |  |
| --- | --- | --- | --- | --- |
| Art nimetus | Kinnitatud 2024 I lisaeelarve | 2024 II lisaeelarve | Muutus | % |
| *Trükised ja muud teavikud* | 5 400 | 1 200 | -4 200 | -350% |

*„Trükised ja muud teavikud“* kulureal oli kajastatud meediamonitooringu programmi „Station“ aastane kasutamise tasu **4 200** eurot. Riigi raamatupidamise kontoplaani järgi peab see olema kajastatud kulureal „*Info- ja kommunikatsioonitehnoloogilise riist- ja tarkvara rent ja majutusteenus“.*

|  |  |  |  |  |
| --- | --- | --- | --- | --- |
| Art nimetus | Kinnitatud 2024 I lisaeelarve | 2024 II lisaeelarve | Muutus | % |
| *Esindus- ja vastuvõtukulud (va kingitused)* | 3 000 | 4 000 | +1 000 | +25% |

Kontoplaani juhendi kohaselt peab olema sellel kulureal kajastatud külaliste vastuvõtmisega seotud toitlustamise (sh kohv, kommid, küpsised) kulud.

|  |  |  |  |  |
| --- | --- | --- | --- | --- |
| Art nimetus | Kinnitatud 2024 I lisaeelarve | 2024 II lisaeelarve | Muutus | % |
| *Muud administreerimiskulud* | 1 500 | 2 500 | +1 000 | +40% |

Kontoplaani juhendi kohaselt peab olema sellel kulureal kajastatud töökuulutused, kuulutused ajalehes, kulutused, mis oma sisujärgi ei sobitu mujale – näiteks suvel teostatud büroo töökeskkonna riskianalüüs.

|  |  |  |  |  |
| --- | --- | --- | --- | --- |
| Art nimetus | Kinnitatud 2024 I lisaeelarve | 2024 II lisaeelarve | Muutus | % |
| *Juriidiline teenus* | 5 000 | 6 000 | +1 000 | +16,67% |

2023. aastal läbiviidud juhtimisaudit tõi välja muuhulgas välja vajakajäämist dokumendihalduses, sellega seoses on alustatud vastava auditiga, mis annaks ülevaate ja soovitused dokumendihalduse süsteemi kaasaajastamiseks. Lisaks tellitakse liidu olemasoleva hankekorra kaasaajastamine. Kuluks on kokku on kavandatud 6 000 eurot.

|  |  |  |  |  |
| --- | --- | --- | --- | --- |
| Art nimetus | Kinnitatud 2024 I lisaeelarve | 2024 II lisaeelarve | Muutus | % |
| *Siseriiklik lähetuskulu* | 0 | 3 800 | + 3 800 |  |

Uuendusena on ettepanek majanduskulude all kajastada siseriikliku lähetuskulu, mida 7 kuuga oli kokku 2 248 eurot.

|  |  |  |  |  |
| --- | --- | --- | --- | --- |
| Art nimetus | Kinnitatud 2024 I lisaeelarve | 2024 II lisaeelarve | Muutus | % |
| *Jõgeva IT ruum (rent, üür)* | 0 | 1 200 | + 1 200 |  |

Liidu büroo IT spetsialisti alaline töökoht asub Jõgeval ja tema koormus jaguneb kaheks - 30% ulatuses tegeleb liidu büroo töökohtade haldusega ja 70% ulatuses digipöörde projekti tegevustega.

Riigi kontoplaani kohaselt kõik rendiga seotud kuluarved peab kajastama kontol 55113 „Hoonete, ruumide majandamiskulud“, kuid see moonutaks kulusid ja ei annaks tegelikku ülevaadet liidu büroo üürikuludest aadressil Lõkke tn 4. Seetõttu moodustatakse raamatupidamises selle kulukirje kajastamiseks eraldi alakonto.

|  |  |  |  |  |
| --- | --- | --- | --- | --- |
| Art nimetus | Kinnitatud 2024 I lisaeelarve | 2024 II lisaeelarve | Muutus | % |
| *Rent isikliku sõiduauto kasutamise hüvitamine* | 10 000 | 13 800 | +3 800 | +27,54% |

Mitmed viimased aastad on antud kulu eelarves püsinud muutumatuna. Selle aasta 7 kuuga on kasutatud eelarvest 78,78%. Suurenemine on seotud tegevjuhtkonna kui ka büroo töötajate sagenenud tööalaste sõitudega väljaspoole Tallinna. Võttes aluseks 7 kuu kulu, siis vaja oleks arvestuslikult juurde 3 800 eurot.

|  |  |  |  |  |
| --- | --- | --- | --- | --- |
| Art nimetus | Kinnitatud 2024 I lisaeelarve | 2024 II lisaeelarve | Muutus | % |
| *Info- ja kommunikatsioonitehnoloogilise riist- ja tarkvara rent ja majutusteenus* | 6 770 | 13 045 | 6 275 | 48,10% |

Suurenemine kaetakse 4 200 euro ulatuses art. „Trükised ja muud teavikud“ vähenemisest – 4 200 eurot ja ülejäänud osa 2 075 eurot art. „ELVL erakorraline üldkoosolek“ – 9 000 eurot.

Raamatupidamise kulukontol „*Info- ja kommunikatsioonitehnoloogilise riist- ja tarkvara rent ja majutusteenus“* on kajastatud igapäevaselt kasutusel olevate erinevate dokumendihalduse, raamatupidamise, eelarvestamise ja e-arvete programmide kasutamise ning litsentside tasud. Suurimaks täiendavaks kuluks lisandus maikuus liidu kodulehekülje haldamistasu summas 2 816 eurot. Lähtuvalt riigiraamatupidamise kontoplaani juhendist tuleb sellel kontol kajastada meediamonitooringu programmi kasutamine igakuiselt summas 350 eurot (kokku aastas 4 200 eurot).

|  |  |  |  |  |
| --- | --- | --- | --- | --- |
| Art nimetus | Kinnitatud 2024 I lisaeelarve | 2024 II lisaeelarve | Muutus | % |
| *Tervishoiuteenused* | 3 700 | 1 800 | -1 900 | -105,56% |
| *Tervise edendamine* | 3 000 | 4 900 | +1 900 | +38,78% |

Raamatupidamises kontol *„Tervishoiuteenused“* kajastatakse töötervishoiu arsti ülevaatuse kulud, nägemisvahendite hüvitamine, esmaabitarvete soetamine.

Kontol „Tervise edendamine“ kajastatakse tervise edendamise kulud. Alates eelmisest aastast sõlmiti tervisekindlustuse lepingud töötajatele, kes avaldasid soov (maksuvaba tervise edendamise kulu 400 eurot aastas töötaja kohta). Eelarveline summa kujunes suurest töötajate arvust, kes kasutasid erinevate spordiklubide teenust. Alates 01. septembrist hakkavad kehtima uued kindlustuslepingud ja arvestades, et sportlike eluviisidega töötajate arv võib suurendada, siis näeme ette suurendada antud kulurida.

|  |  |  |  |  |
| --- | --- | --- | --- | --- |
| Art nimetus | Kinnitatud 2024 I lisaeelarve | 2024 II lisaeelarve | Muutus | % |
| *LVP korraldamisega seotud kulu* | 10 000 | 19 084 | +9 084 | +47,6% |

7 kuu eelarve täitmises on kajastatud Linnade ja Valdade Päevade korraldamisega seotud ülekulu koos käibemaksuga oli 16 438 eurot. Alates 28. märtsist tagasiulatuvalt on Liit käibemaksu kohuslane piiratud ulatuses ja sellega seonduvalt saame tagasi käibemaksu 11 035,73 eurot. Seega tegelik ülekulu on 9 084 eurot.

**III Ptk „Maksukulud“**

|  |  |  |  |  |
| --- | --- | --- | --- | --- |
| **Art nimetus** | **Kinnitatud 2024 I lisaeelarve** | **2024 II lisaeelarve** | **Muutus** | **%** |
| Maksukulud sh käibemaks | 42 183 | 44 136 | +1 953 | +4,42% |

**IV Ptk „Muud kulud kokku“**

|  |  |  |  |  |
| --- | --- | --- | --- | --- |
| **Art nimetus** | **Kinnitatud 2024 I lisaeelarve** | **2024 II lisaeelarve** | **Muutus** | **%** |
| ELVL üldkoosolek (erakorraline) | 9 000 | 0 | -9 000 |  |

|  |  |  |  |  |
| --- | --- | --- | --- | --- |
| **Art nimetus** | **Kinnitatud 2024 I lisaeelarve** | **2024 II lisaeelarve** | **Muutus** | **%** |
| Sisseostetavad analüüsid | 20 000 | 15 000 | -5 000 | -33,33% |

Vähendamisest saadava 14 000 euro eest kaetakse majandamiskulude artiklite suurenemine.

**Ptk VI „IKT Kompetentsikeskus“**

|  |  |  |  |  |
| --- | --- | --- | --- | --- |
| **Art nimetus** | **Kinnitatud 2024 I lisaeelarve** | **2024 II lisaeelarve** | **Muutus** | **%** |
| IKT Kompetentsikeskus | 882 436 | 325 331 | -557 105 | -171,24% |

Vähenemine on seotud eelkõige hangete ettevalmistamiseks kavandatud ajagraafiku pikenemisega ja kavandatud tegevuste edasilükkumisega. Selleks aastaks kavandatud hangete kogumahuks koos käibemaksuga 549 000 eurot.

**Ptk VII „EL 2021+ Lõimumine ja kohanemine KOV tasandil“**

|  |  |  |  |  |
| --- | --- | --- | --- | --- |
| **Art nimetus** | **Kinnitatud 2024 I lisaeelarve** | **2024 II lisaeelarve** | **Muutus** | **%** |
| EL 2021+ Lõimumine ja kohanemine KOV tasandil | 997 002 | 720 453 | -276 549 | -38,39% |

Vähendamine on tingitud eelkõige kulukirjete „Lõimumisteekonna väljatöötamine“, „Tõhus valdkondlik kommunikatsioon“ ja Ametnike võimekuse tõstmine“ tegevuskava korrigeerimisest ja säästlikust rahade kasutamisest. Samuti on mõju avaldanud uute projektipartnerite leidmine (kavandatud oli kaasata Narva linn, Jõhvi vald ja Valga vald), loodetavasti IV kvartalis sõlmitakse partnerlepingud Jõhvi vallaga ja Haapsalu linnaga.